CELEX: 32017R0736
Language: sl
Date: 2017-04-26 00:00:00
Title: Izvedbena uredba Komisije (EU) 2017/736 z dne 26. aprila 2017 o spremembi Priloge VIII k Uredbi Evropskega parlamenta in Sveta (ES) št. 999/2001 glede odobritve nacionalnega programa nadzora klasičnega praskavca (Besedilo velja za EGP. )

27.4.2017   
            
            
               SL
            
            
               Uradni list Evropske unije
            
            
               L 110/2
            
         IZVEDBENA UREDBA KOMISIJE (EU) 2017/736
   z dne 26. aprila 2017
   o spremembi Priloge VIII k Uredbi Evropskega parlamenta in Sveta (ES) št. 999/2001 glede odobritve nacionalnega programa nadzora klasičnega praskavca
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) in zlasti točke 3.1(b) oddelka A poglavja A Priloge VIII k Uredbi,
   ob upoštevanju naslednjega:
   
               (1)
            
            
               Uredba (ES) št. 999/2001 določa pravila za preprečevanje, nadzor in izkoreninjenje transmisivnih spongiformnih encefalopatij (TSE) pri govedu, ovcah in kozah. Uporablja se za proizvodnjo ter dajanje na trg živih živali in proizvodov živalskega izvora ter v nekaterih posebnih primerih za njihov izvoz.
            
         
               (2)
            
            
               Člen 15 Uredbe (ES) št. 999/2001 določa, da se dajanje na trg ali po potrebi izvoz živali iz vrst govedi, ovac ali koz in njihovega semena, zarodkov in jajčnih celic izvajata pod pogoji, določenimi v Prilogi VIII k navedeni uredbi. Točka 3.1(a) oddelka A poglavja A navedene priloge določa, da lahko država članica, ki ima nacionalni program nadzora klasičnega praskavca (v nadaljnjem besedilu: nacionalni program) na vsem ozemlju, Komisiji predloži svoj nacionalni program v odobritev. Točka 3.1(b) navedenega oddelka določa, da lahko Komisija odobri navedeni nacionalni program, če ustreza merilom iz točke 3.1(a) navedenega oddelka. Točka 3.2 navedenega oddelka vsebuje seznam držav članic, katerih nacionalni programi so bili odobreni.
            
         
               (3)
            
            
               Slovenija je 13. septembra 2016 Komisiji predložila zahtevo za odobritev njenega nacionalnega programa. Potem ko so bile zahtevane dodatne informacije, je Slovenija 8. januarja 2017 predložila spremenjeni nacionalni program s pojasnili in dodatnimi informacijami o nekaterih vidikih programa. Navedeni spremenjeni nacionalni program bi bilo treba odobriti, saj ustreza merilom iz točke 3.1(a) oddelka A poglavja A Priloge VIII k Uredbi (ES) št. 999/2001.
            
         
               (4)
            
            
               Točko 3.2 oddelka A poglavja A Priloge VIII k Uredbi (ES) št. 999/2001 bi bilo treba spremeniti z vpisom Slovenije na seznam držav članic z odobrenimi nacionalnimi programi.
            
         
               (5)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V Prilogi VIII k Uredbi (ES) št. 999/2001 se točka 3.2 oddelka A poglavja A nadomesti z naslednjim:
   
      
                  „3.2
               
               
                  Odobrijo se nacionalni programi nadzora praskavca za naslednje države članice:
                  
                              —
                           
                           
                              Danska,
                           
                        
                              —
                           
                           
                              Slovenija.“
                           
                        
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. aprila 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 147, 31.5.2001, str. 1.